EkBass/fiwiki-20250220-pages-articles huggingface dataset:
Kari Rantala

Kari Rantala on suomalainen eläköitynyt poliisi. Hän toimi Itä-Uudenmaan poliisilaitoksen poliisipäällikkönä 2014–2020. Rantala toimi aiemmin Liikkuvan poliisin viimeisenä päällikkönä ja poliisineuvoksena. Liikkuva poliisi lakkautettiin 31.12.2013. Rantala on koulutukseltaan hallintotieteiden maisteri ja toiminut poliisin eri johtotehtävissä, poliisioppilaitoksissa, poliisin ylijohdossa ja suojelupoliisissa. == Lähteet == ==Aiheesta muualla== *HS: Liikkuvan poliisin päällikkö siirtyy Itä-Uudenmaan poliisipäälliköksi *HS: Rantalasta LP:n päällikkö Luokka:Suomalaiset poliisit Luokka:Syntymävuosi puuttuu Luokka:Elävät henkilöt
M/S Kraftca

M/S Kraftca () on alankomaalaisen Spliethoff -varustamokonsernin omistama ro- ro-rahtialus. Se on rakennettu vuonna 2006 Stocznia Szczecińska Nowa -nimisellä telakalla Szczecinissä, Puolassa. Kuollutta painoa aluksella on 18 250 tonnia ja jääluokitus on 1A Super eli alus pystyy useimmissa jääolosuhteissa kulkemaan yksin. Kontteja (TEU) laivaan mahtuu kerrallaan 640. Kraftca on rekisteröity Alankomaiden lipun alle ja sen kotisatama on Amsterdam. Nykyisin Kraftcalla operoi Transfennica. Kraftcan sisaraluksia ovat M/S Timca, M/S Genca, M/S Trica, M/S Pulpca, M/S Plyca, M/S Steelca ja M/S Woodca. == Käyttöhistoria == 10\. kesäkuuta 2006 alus laskettiin vesille. 30. marraskuuta se luovutettiin Spliethoffin omistukseen, joka rekisteröi aluksen Alankomaiden lipun alle. Kotisatamaksi tuli Amsterdam. Joulukuussa alus siirtyi Transfennican liikenteeseen. == Lähteet == == Aiheesta muualla == *Fakta om Fartyg – M/S Kraftca Kraftca
Irakin jalkapallomaajoukkue

Irakin jalkapallomaajoukkue on Irakin jalkapalloliiton hallinnoima joukkue, joka edustaa Irakia jalkapallossa. Se eteni karsinnoista maailmanmestaruuskilpailuihin asti vuonna 1986, joskin kyseinen turnaus on jäänyt maan ainoaksi esiintymiseksi sillä tasolla. Aasian- mestaruuskilpailuihin Irak on osallistunut kuusi kertaa. Vuonna 2007 se eteni turnauksessa ensimmäistä kertaa loppuotteluun asti vieden lopulta mestaruuden. Joukkue osallistui vuonna 2016 kesäolympialaisiin Rio de Janeirossa. Polku päättyi alkuerä vaiheeseen. == Maailmanmestaruuskilpailut == *1930–1970 – Ei osallistunut *1974 – Ei edennyt karsinnoista *1978 – Vetäytyi *1982 – Ei edennyt karsinnoista *1986 – Ensimmäinen kierros *1990–2018 – Ei edennyt karsinnoista == Aasian-mestaruuskilpailut == * 1956–1968 – Ei osallistunut * 1972 – Ensimmäinen kierros * 1976 – Neljäs * 1980–1992 – Ei osallistunut * 1996 – Puolivälierät * 2000 – Puolivälierät * 2004 – Puolivälierät * 2007 – Mestari * 2011 – Puolivälierät * 2015 – Neljäs * 2019 – Neljännesvälierät == Entisiä päävalmentajia == * 2002–2004 Bernd Stange * 2007–2008 Egil Olsen * 2009 Bora Milutinović * 2013 Vladimir Petrović * 2018–2021 Srečko Katanec == Lähteet == Luokka:Jalkapallomaajoukkueet Luokka:Irakin jalkapallo
Mauno Tamminen

Mauno Johannes Tamminen (14. elokuuta 1920 TurkuKuka kukin on 1974, s. 950–951. Otava, Helsinki 1974. – 15. helmikuuta 1977 HelsinkiKuka kukin on 1978, s. 1155 Runeberg.org.Kuolleita (maksullinen artikkeli) Helsingin Sanomat 17.2.1977, HS Aikakone. Viitattu 13.4.2018.) oli suomalainen poliitikko, joka toimi Suomen Kansan Demokraattisen Liiton pääsihteerinä vuosina 1962–1964 ja Yleisradion apulaisjohtajana vuosina 1965–1977. Tamminen kuului myös Suomen Kommunistisen Puolueen keskuskomiteaan vuosina 1960–1969. == Perhetausta == Mauno Johannes Tamminen syntyi Juho Emil Tammisen ja Fanni Maria os. Kantosen pojaksi. Mauno Johannes avioitui Sanni Koistisen kanssa. == Koulutus == Tamminen kävi vuonna 1940 kauppakoulun. Hän taisteli jatkosodassa sen alkuvaiheessa, mutta hän karkasi rintamalta tammikuussa 1942. Rauhan tultua Tamminen ryhtyi opiskelemaan suorittaen aluksi Sirola-opiston. Hän valmistui ylioppilaaksi keväällä 1950 ja pääsi tämän jälkeen opiskelemaan oikeustiedettä SKP:n stipendillä. Valmistuttuaan yliopistosta lainopin kandidaatiksi vuonna 1956 Tamminen siirtyi Moskovaan puoluekouluun.Veli-Pekka Leppänen: Kivääri vai äänestyslippu (Edita 1999), s. 169–170, 399. Opintojensa ohella Tamminen työskenteli SKDL:n kunnallissihteerinä vuosina 1950–1957. Hän myös opetti Sirolassa kirjanpitoa. Moskovasta paluun jälkeen Tammisesta tehtiin SKDL:n toiminnanjohtaja vuosiksi 1958–1961 ja myöhemmin pääsihteeri. Tamminen kuului myös Rakennusliiton hallitukseen vuodesta 1959 ja hän toimi Sukeltajaliiton sihteerinä vuodesta 1960. SKDL:n johdossa Tamminen ajoi 1960-luvun alussa linjaa, joka korosti voimakkaasti vasemmiston yhteistoiminnan tarvetta. Hän tahtoi yhdistää työväenpuolueiden voimat hallitusyhteistyön merkeissä. Vuonna 1964 hänet päätettiin kuitenkin siirtää syrjään puoluetehtävistä ja hänet lähetettiin Yleisradion palvelukseen. Hän toimi vuosina 1965–1975 Yleisradion talousasiain apulaisjohtajana ja siirtyi vuoden 1976 alusta talousjohtajaksi sosiaalidemokraatti Aarne Paanasen jäätyä eläkkeelle.Riitta Anttikoski: Lopullisesti valjastettu Yle (maksullinen artikkeli) Helsingin Sanomat 6.1.1985, s. 32, HS Aikakone. Viitattu 13.4.2018. Yleisradion vuosinaan Tamminen alkoholisoitui ja hän kuoli ennenaikaisesti. Hänen seuraajakseen tuli SKDL:n Aimo Haapanen. ==Lähteet== Luokka:SKDL:ssä vaikuttaneet henkilöt Luokka:SKP:ssä (1918–1990) vaikuttaneet henkilöt Luokka:Suomen Kansan Demokraattisen Liiton pääsihteerit Luokka:Vuonna 1920 syntyneet Luokka:Vuonna 1977 kuolleet
Päiväkivi

Päiväkivi () oli kylä entisen Vuokselan kunnan eteläosassa Neuvostoliitolle luovutetulla alueella. Kylä sijaitsee Ison ja Pikku Vuoksen välisen niemen tyviosassa. Virallisesti Päiväkiveen kuului myös Vuokselan kirkonkylä Virkkilä, mutta se katsottiin yleensä omaksi kyläkseen. Virkkilän ja varsinaisen Päiväkiven erotti toisistaan metsäalue. Päiväkivi rajoittui pohjoisessa Virkkilään ja Pikku Vuokseen eli Vuoksen pohjoiseen laskuhaaraan, idässä Noisniemeen, etelässä Isoon Vuokseen ja lännessä Uuteenkylään. Nykyisin kylän alue kuuluu Leningradin alueen Käkisalmen piiriin. Alueella ei ole kuitenkaan asutusta. Rakennuksiakaan ei ole jäljellä, sillä ne ovat joko tuhoutuneet tai siirretty muualle. ==Kyläkuvaus== Päiväkiven kylässä oli 1930-luvulla parikymmentä taloa. Kyläkeskustan ympärillä sijainneiden peltojen lisäksi taloilla oli runsaasti viljavia rantamaita. Päiväkiven ja Virkkilän yhteinen kansakoulu sijaitsi kyliä erottavalla metsätaipaleella maantien varrella. Suurin osa asukkaista sai elantonsa maa- ja metsätaloudesta. Sivuelinkeinona harjoitettiin kalastusta. Päiväkiven kautta kulki maantie Virkkilästä Noisniemeen. Päiväkiven kohdalla siitä erkani tie joka vei Virkkilästä Oravaniemen lossille, josta pääsi edelleen Valkjärvelle. ==Historia== Päiväkiven kylä on saanut nimensä Päiväkivi-nimisestä Pähkinäsaaren rauhan (1323) rajamerkistä. Ennen Vuokselan kunnan perustamista vuonna 1914 Päiväkiven kylä kuului Valkjärven kuntaan. Talvisodassa Päiväkiveä ei vallattu, mutta vuoden 1940 rauhansopimuksen mukaan se oli kuitenkin luovutettava. Väestö oli evakuoitu jo sodan aikana muualle Suomeen. Jatkosodassa alue vallattiin takaisin vuonna 1941 ja väestö pääsi palaamaan koteihinsa, mutta 1944 alue oli taas luovutettava ja väestö evakuoitava. == Lähteet == Luokka:Vuokselan kylät
Saharan demokraattisen arabitasavallan lippu

Saharan demokraattisen arabitasavallan lippu on ollut käytössä vuodesta 1970 lähtien. Lipun suhteet ovat 1:2. Lipussa on panarabialaiset värit; punainen, musta, valkoinen ja vihreä. Kuunsirppi ja tähti lipun keskellä symboloivat islamia. Saharan demokraattisen arabitasavallan lipulla ja Palestiinan lipulla on paljon yhdennäköisyyttä keskenään. Luokka:Liput Luokka:Länsi-Sahara mk:Знаме на Сахарската Арапска Демократска Република
Simvastatiini

Simvastatiini on statiineihin kuuluva kolesteroliarvon alentamiseen tarkoitettu lääke. Sitä myydään muun muassa kauppanimillä Zocor ja Lipcut, ja siitä on olemassa lukuisia geneerisiä valmisteita. ==Käyttö== Simvastatiinia käytetään hyperkolesterolemian hoitoon ja sepelvaltimotaudin ehkäisyyn. Simvastatiini alentaa veren LDL-kolesterolin pitoisuutta jopa puolella, mutta ei juurikaan vaikuta HDL-kolesterolin tai triglyseridien pitoisuuksiin. Simvastatiini myös estää ateroskleroosin etenemistä osittain tuntemattomilla mekanismeilla. Simvastatiinin käytön suhteen tulee olla varovainen, jos käyttää esimerkiksi seuraavia lääkeaineita: gemfibrotsiili, betsafibraatti, niasiini, syklosporiini, itrakonatsoli, ketokonatsoli, erytromysiini, klaritromysiini, ritonaviiri, indinaviiri, nefatsodoni, digoksiini tai varfariini. ==Sivuvaikutukset== Simvastatiini on yleensä hyvin siedetty lääke. Harvinaisena haittavaikutuksena, kuten muillakin statiineilla, voi ilmetä rabdomyolyysia. Se tulee esiin lihaskipuna tai -heikkoutena. Joillakin simvastatiinia käyttävillä henkilöillä maksa-arvot eli seerumin transaminaasitasot voivat tilapäisesti kohota. Simvastatiinia ei tulisi käyttää raskauden aikana. == Lähteet == * === Viitteet === == Aiheesta muualla == *Lääkeinfo: Simvastatiini Ennapharma *Human Metabolome Database: Simvastatin *KEGG: Simvastatin *ChemBlink: Simvastatin Luokka:Statiinit Luokka:WHO:n tärkeimmät lääkkeet
Nils Utsi

Nils Reidar Utsi (22. heinäkuuta 1943 Teno, Finnmarkin lääni, Norja - 1\. tammikuuta 2019) oli norjansaamelainen näyttelijä. Utsi tuli tunnetuksi norjalaisessa televisiosarjassa Ante (1975). Hän näytteli merkittävää sivuosaa Jaakko Pyhälän elokuvassa Jon (1983) sekä yhtä pääosaa Nils Gaupin ohjaamassa ensimmäisessa kokopitkässä saamenkielisessa elokuvassa Tiennäyttäjä (1987). Hän oli mukana myös elokuvassa Kautokeinon kapina (2008). Utsi kuoli 1. tammikuuta 2019. ==Lähteet== ==Aiheesta muualla== * Luokka:Norjalaiset näyttelijät Luokka:Saamelaiset näyttelijät Luokka:Vuonna 1943 syntyneet Luokka:Vuonna 2019 kuolleet
VEGF-C

VEGF-C () eli verisuonen endoteelin kasvutekijä-C on merkittävin imusuonten kehitystä ja kasvua säätelevä kasvutekijä. Sen vaikutuksia imusuonten pinnalla välittää VEGFR-3-reseptori. VEGF-C sitoutuu myös VEGFR-2 -reseptoriin, joka välittää verisuonten kasvua ja kehitystä. VEGF-C on löydetty ja sen toiminta selvittiin Kari Alitalon laboratoriossa. ==Lähteet== ==Katso myös== *VEGF *VEGF-D Luokka:Verisuonet Luokka:Proteiinit
VEGFR-3

VEGFR-3 () on imusuonten endoteelisolujen pinnalla ilmentyvä reseptori, johon VEGF-C ja VEGF-D kasvutekijät sitoutuvat ja välittävät imusuoniston kasvua ja kehitystä. Luokka:Reseptorit Luokka:Verisuonet
VEGF-D

VEGF-D () eli verisuonen endoteelin kasvutekijä-D on imusuoniston ja verisuonten kasvua säätelevä kasvutekijä, joka sitoutuu VEGFR-2 ja VEGFR-3 reseptoreihin. ==Katso myös== *VEGF *VEGF-C Luokka:Verisuonet Luokka:Proteiinit
VEGFR-2

VEGFR-2 () eli verisuonen endoteelin kasvutekijäreseptori-2 välittää verisuoniston kehitystä ja kasvua. Siihen tarttuvia kasvutekijöitä ovat VEGF, VEGF-C, VEGF-D ja VEGF-E. Luokka:Reseptorit Luokka:Verisuonet
VEGF

VEGF (), myös VEGF-A, eli verisuonen endoteelin kasvutekijä-A on tärkein verisuoniston sikiön aikaista kasvua ja kehitystä säätelevä kasvutekijä. Se on elintärkeä myös aikuisissa yksilöissä ja saa aikaan verisuonten kasvua muun muassa haavojen parantumisessa, luutumisessa ja naisten kuukautiskierron aikana. VEGF sitoutuu kahteen reseptoriin, VEGFR-1:een ja VEGFR-2:een, jotka ilmentyvät lähinnä verisuonten endoteelisoluissa. Koska verisuonten kasvu on elintärkeää myös syöpäkasvainten kasvulle ja leviämiselle, VEGF:n estosta eli anti-angiogeneesista, ajatellaan tulevan tärkeä syövän hoitomuoto. Geeniterapian avulla voidaan VEGF:aa eläinkokeissa ilmentää hapenpuutteesta kärsivissä kudoksissa, muun muassa sydänlihaksessa sepelvaltimotaudin yhteydessä ja alaraajoissa valtimokovettumataudin yhteydessä, jolloin lisääntyvä verisuonitus parantaa kohdekudoksen verenkiertoa. Kliiniset tutkimukset ovat käynnissä akatemiaprofessori Seppo Ylä-Herttualan johtamassa tutkimusryhmässä. ==Katso myös== *VEGF-C *VEGF-D *Ark Therapeutics, tutkii ja kehittää VEGF-kasvutekijöihin perustuvia geenilääkkeitä Luokka:Verisuonet Luokka:Proteiinit
VEGFR-1

VEGFR-1 () on verisuonten pinnalla ilmentyvä reseptori, joka välittää erilaisia verisuonten kasvuun ja kehitykseen liittyviä signaaleja. VEGFR-1:een tarttuvia kasvutekijöitä ovat VEGF, VEGF-B, VEGF-C, VEGF-D ja PlFG ( eli istukkaperäinen kasvutekijä). VEGFR-1:n tarkka rooli verisuonten uudismuodostuksessa eli angiogeneesissa on kuitenkin edelleen epäselvä. Luokka:Reseptorit Luokka:Verisuonet
Coop

Coop voi tarkoittaa ainakin seuraavia: * Co-op, co-operation eli osuuskunta ** Coop Norden, pohjoismainen osuuskauppa ** Coop Eesti, virolainen osuuskauppa ** Coop Sverige, ruotsalainen Coop Nordenin tytäryhtiö ** Coop Norge, norjalainen osuustoimintaketju ** Coop, sveitsiläinen osuustoimintaketju ** Coop Trading, pohjoismainen hankintayhtiö * Coop, Coop Tradingin omistama päivittäistavarakaupan tuotemerkki Henkilöitä: * Coop, oik. Chris Cooper (s. 1968), yhdysvaltalainen underground-taiteilija * Jane Coop (s. 1950), kanadalainen pianisti * Coop Cooplowski, kuvitteellinen piirroshahmo Muita merkityksiä: * Coop Norrbotten Arena, sisäpalloiluareena Luulajassa, Ruotsissa * Co-op, co-operation eli yhteistyöpeli on videopelien ominaisuus, jossa pelaajat voivat paikallisesti tai internetin kautta pelata yhdessä
BMP (tiedostomuoto)

.BMP tai .DIB (Microsoft Windows / OS/2 bitmap, Device-Independent Bitmap) on, joko pakkaamaton tai RLE-pakattu tiedostomuoto bittikarttakuville. Se on Windows-käyttöjärjestelmän pääasiallinen bittikarttakuvamuoto, mutta sitä käytetään myös muissa ohjelmissa sen yksinkertaisuuden ja vallitsevuuden vuoksi. BMP-tiedostomuodossa kuvan pikselit on talletettu tiedoston lukusuuntaan nähden "ylösalaisin". Ensimmäinen pikselitietue kertoo kuvan vasemman alareunan värin, josta pyyhkäisyviiva () etenee vasemmalta oikealle, ja tästä rivin kerralla kohti yläreunaa. Viimeisenä ilmoitetaan oikean yläreunan väriarvo. Esimerkiksi selaimessa hitaasti latautuva BMP-kuva näkyy siis latautuvan alhaalta ylös.Microsoft Support: DIBs and Their Uses Pikselit voidaan tallentaa joko 24-bittisenä eli 16 777 216 väriä sisältävänä, 8-bittisenä eli 256 väriä sisältävänä, 4-bittisenä eli 16 väriä sisältävänä, tai yksibittisenä ja yksivärisenä maskina, jolloin kuva tallentuu mustavalkoisena. BMP kehitettiin Microsoftin ja IBM:n OS/2 -käyttöjärjestelmää varten, ja myöhemmin Microsoft käytti sitä Windows-käyttöjärjestelmässään. Tiedostomuoto ei ole pysynyt vakiona aikojen saatossa, vaan esimerkiksi Windows XP toi mukanaan 32-bittisen värisyvyyden ja alfakanavan. Koska erilaisia versioita on paljon, kaikenlaisten BMP-kuvien avaaminen ei ole triviaalia. Sen sijaan perusmuotoisen BMP-tiedoston teko on helppoa ja se toimii kaikissa ympäristöissä. == Lähteet == * * * === Viitteet === ==Aiheesta muualla== *Perus bmp-muodon kuvaus Luokka:Bittikarttatiedostomuodot
Assens

Assens on Tanskassa Etelä-Tanskan alueella sijaitsevan Assensin kunnan keskustaajama. Vuoden 2012 alussa taajamassa oli 6 072 asukasta. Assens on taajaman lisäksi ollut aiemmin myös kaupunki. Paikkakunta sijaitsee Fynin saaren länsiosassa. == Historia == Kaupungin nimi mainitaan ensi kertaa kuningas Valdemarin maakirjassa vuodelta 1231. Vuonna 1524 paikkakunta sai kaupunkioikeudet () kuningas Fredrik I:ltä. Joitakin vuosia myöhemmin kuningas Kristian III hajotutti paikan lähes maan tasalle Øksnebjergin taistelun jälkeen. Samalla hajotettiin kaupunkia aiemmin ympäröinyt muuri. Kristian IV:n aikana kaupunki linnoitettiin uudelleen, mutta ruotsalaiset joukot ryöstivät kaupungin taas vuonna 1658. Keskiajalla Assens oli pääasiallinen Slesvigistä tulevan ja Kööpenhaminan–Hampurin liikenteen risteyskohta. Kaupungin kahdeksankulmaisesta tornistaan tunnettu ”Meidän Rouvamme kirkko” () juontaa juurensa 1400-luvulle. 1800-luvulla kaupunki kehittyi voimakkaasti saadessaan kunnollisen sataman 1820, kaasulaitoksen 1855 ja rautatieyhteydet Tommerupista 1884. 1900-luvun puolivälissä Assens menetti merkityksensä Jyllannin ja Fyn- saaren liikenteen solmukohtana, kun Middelfartiin rakennettiin ensimmäinen Vähän-Beltin ylittävä silta. Samalla kaupungin kehitys taantui. ==Lähteet== ==Aiheesta muualla== Luokka:Tanskan kaupungit Luokka:Tanskan kuntien keskustaajamat Luokka:Assensin kunta
Hyadit (mytologia)

Hyadit (, "satavat") olivat kreikkalaisessa mytologiassa nymfisisaruksia, jotka toivat sateen mukanaan. He eivät esiinny roomalaisessa mytologiassa, jossa Pluvius on Juppiterin epiteetti tarkoittaen ”häntä, joka tuo sateen”. Hyginuksen mukaan he olivat aiemmin Dodonan nymfejä, jotka huolehtivat Dionysoksesta lapsena. Heistä käytetyt nimitykset dodonidit ja nysiadit ovat saaneet alkunsa tästä yhteydestä.Hyginus: Astronomica ii.21 (engl. käännös). Hyadit olivat Atlaksen tyttäriä ja Hyaan sisaria, joskin Hyginus kertoo kuulleensa myös version, jossa heidän vanhemmikseen on nimetty Hyas ja Boiotia. Heidän nimensä kerrotaan juontuvan siitä, että Hyaksen kuoltua metsästysonnettomuudessa he itkivät syvästi suruaan menetettyään veljensä, tai vaihtoehtoisesti nimi on johdettu suoraan heidän veljensä nimestä.Hyginus: Fabulae cxcii (engl. käännös). Hyadit muutettiin tähtikuvioksi, joka asetettiin Härän sarvien väliin. Toisen version mukaan Zeus ylensi heidät tähdiksi kiitokseksi siitä, että he pelastivat hänen poikansa Dionysoksen Lykurgokselta viemällä hänet turvaan Inon luokse Thebaan tai vaihtoehtoisesti Thetiksen suojiin. Yleensä hyadeja käsitettiin olevan seitsemän tähtien lukumäärän mukaisesti. Hyginus nimeää heidän olevan Ambrosia, Eudora, Pedile, Koronis, Polykso, Fyto ja Thyone. Hyadit olivat Plejadien sisaria. Antiikin Kreikassa uskottiin Hyadien tähtijoukon nousun ja laskun tuovan aina sateen mukanaan, mistä juontaa yhteys mytologian ja tähtitieteen välille. == Lähteet == Luokka:Kreikkalainen mytologia
Hyadit

Hyadit viittaavat seuraaviin asioihin: * Hyadit (mytologia), seitsemän sisarusta kreikkalaisessa mytologiassa * Hyadit (tähtijoukko), avoin tähtijoukko Härän tähdistössä
Runeberg, Lönnrot, Snellman

Runeberg, Lönnrot, Snellman on Harry Kivijärven suunnittelema muistomerkki. Se sijaitsee Turun yliopiston päärakennuksen edustalla Turun Yliopistonmäellä. Muistomerkki kuvaa kolmea kansallista suurmiestä, jotka aloittivat opiskelunsa Turun akatemiassa vuonna 1822. Vuonna 1962 järjestettiin J. L. Runebergin, Elias Lönnrotin ja J. V. Snellmanin muistomerkin suunnittelukilpailu. Kilpailun voitti Harry Kivijärven teos. Kivijärven suunnittelema ja Suomen Kulttuurirahaston lahjoittama muistomerkki pystytettiin vuonna 1968. Muistomerkki on valmistettu mustagraniitista ja se esittää Runebergiä, Lönnrotia ja Snellmania nuorina ylioppilaina. Se tunnetaan myös nimellä Kolme vekkulia. == Katso myös == * J. V. Snellmanin patsaat ja muistomerkit == Lähteet == * Turussa juhlitaan Runebergiä sanoin ja sävelin. Turun kaupungin tiedote 27.1.2004 (Internet Archivessa, tallennettu 10.10.2007) === Viitteet === Luokka:Turun patsaat ja veistokset Luokka:Johan Vilhelm Snellman
Aristandros

Aristandros Telmessoslainen (; syntyi ennen vuotta 256 eaa. ja kuoli vuoden 323 eaa. jälkeen.) oli Aleksanteri Suuren suosikkitietäjä, jolla oli Aleksanteriin suuri vaikutus. Antiikin lähteiden mukaan hän teki useita ennustuksia, joista ensimmäinen tapahtui ennen Aleksanterin syntymää ja viimeinen vasta Aleksanterin kuoleman jälkeen. Osa näistä tapahtumista on luultavasti keksittyjä. Aristandros kirjoitti tiettävästi myös teoksia, jotka esimerkiksi Plinius vanhempi mainitsee. Luokka:Antiikin kreikkalaiset
Vakoojaveli

Vakoojaveli (Undercover Brother) on vuonna 2002 julkaistu toimintakomedia. Elokuvan ohjasi Malcolm D. Lee ja pääosissa ovat Eddie Griffin, Denise Richards ja Aunjanue Ellis. == Näyttelijät == Luokka:Yhdysvaltalaiset toimintakomediat Luokka:Vuoden 2002 yhdysvaltalaiset elokuvat Luokka:Parodiaelokuvat
Luettelo äärimmäisen uhanalaisista selkärankaisista

Tämä on luettelo niistä selkärankaisista eläinlajeista, jotka Kansainvälinen luonnonsuojeluliitto IUCN luokittelee äärimmäisen uhanalaisiksi. Näihin eläimiin kohdistuu äärimmäisen suuri välitön uhka kuolla sukupuuttoon luonnosta. *Luettelo äärimmäisen uhanalaisista kaloista *Luettelo äärimmäisen uhanalaisista linnuista *Luettelo äärimmäisen uhanalaisista matelijoista *Luettelo äärimmäisen uhanalaisista nisäkkäistä *Luettelo äärimmäisen uhanalaisista sammakkoeläimistä == Katso myös == *Luettelo Suomen uhanalaisista selkärankaisista == Lähteet == * === Nimistölähteitä === ;Linnut * ===Viitteet=== Luokka:Uhanalaiset eläimet äärimmäisen uhanalaisista selkärankaisista *
Rostislav Klesla

Rostislav Klesla (s. 21. maaliskuuta 1982 Novy Jicin, Tšekkoslovakia) on tšekkiläinen aktiiviuransa päättänyt jääkiekkoilija. Hän on yksi tunnetuimmista niin sanotun uudemman aallon tšekkiläisistä pelaajista. Juniorivuotensa Klesla pelasi Kanadan juniorisarjoissa. Hän teki paljon pisteitä varman ja tehokkaan puolustuspelin lisäksi, ja hänet varattiinkin neljäntenä NHL:n varaustilaisuudessa vuonna 2000. Hän pelasi Columbus Blue Jacketsin riveissä varausvuodestaan alkaen kymmenellä kaudella. Helmikuussa 2011, kesken kauden , Klesla siirtyi Phoenix Coyotesiin pelaajakaupassa, jossa Coyotes sai hänen lisäkseen hyökkääjä Dane Byersin, ja jossa Blue Jackets sai puolustaja Sami Lepistön ja hyökkääjä Scottie Upshallin. == Lähteet == * Viitattu 25.7.2010 * Viitattu 25.7.2010 * Viitattu 25.7.2010 === Viitteet === Luokka:Tšekkiläiset jääkiekkoilijat Luokka:Columbus Blue Jacketsin varaamat pelaajat Luokka:Vuonna 1982 syntyneet Luokka:Elävät henkilöt
Basilica Notre Dame de Fourvière

Basilica Notre Dame de Fourvière on Lyonissa, Ranskassa sijaitseva 1872–1896 rakennettu basilika. Se sijaitsee Fourvièren kukkulalla kaupungin keskustan länsipuolella. Basilikan vieressä sijaitsevalta näköalatasanteelta avautuu näkymä yli Lyonin vanhan kaupungin ja keskustan. Luokka:Ranskan kirkot Luokka:Kivikirkot Luokka:Lyonin rakennukset ja rakennelmat
Insinöörisormus

Insinöörisormus on insinöörien ammattisormus. Sormus kertoo ammattikunniasta ja perinteestä, ja sillä on Suomessa jo yli 40 000 kantajaa. Sormuksessa on vuodesta 1962 lähtien ollut Insinööriliiton tunnus, suhdeviivaimen poikkileikkaus. Tunnuksen on suunnitellut taidegraafikko Olof Eriksson. Erityisesti Tampereen teknillisen opiston oppilaskunnan keskuudessa käytettiin ratas-mutterisormusta ennen nykyistä sormusta. Sormuksia valmistetaan keltakullasta, palladium-seostetusta valkokullasta ja perinteistä mallia myös hopeasta. Lisäksi on jubilee-malli, joka on koristettu timantein. Perinteisen mallin leveys on 4,8 mm ja siron mallin 3,3 mm. Sormusta pidetään vasemman käden keskisormessa. Yksinoikeus insinöörisormusten välittämiseen on Insinööriliitolla. == Lähteet == Luokka:Sormukset Luokka:Perinteet Luokka:Insinöörit
Shambo

Shambo oli kuusivuotias friisiläinen sonni, joka eli hindujen Skanda Valen temppelissä lähellä Llanpumsaintia Walesissä. Shambolla todettiin eläinlääkärin tarkastuksessa ihokokeessa 27. huhtikuuta 2007 eläintuberkuloosi, jonka jälkeen Department for Environment, Food and Rural Affairs (DEFRA) määräsi eläimen teurastettavaksi. Määräystä seurasi kolmikuukautinen oikeustaistelu, mukaan lukien vetoomus hallintotuomioistuimeen, joka julisti päätöksen mitättömäksi sillä perusteella, että se rikkoi Euroopan ihmisoikeussopimuksen 9. artiklaa. Walesin kansalliskokouksen hallitus vetosi kuitenkin päätöksestä ja vetoomustuomioistuin määräsi 23. heinäkuuta 2007 eläimen teurastuksen lailliseksi. Temppelin edustajien mukaan ihokokeella tehty tuberkuloosidiagnoosi ei ole riittävän tarkka ja Shamboa tutkineen eläinlääkärin mukaan sillä ei ollut oireita. Walesin kansalliskokouksen raportin mukaan koe ilmaisee 99,9 %:n tarkkuudella altistuksen tuberkuloosinbakteerille ja diagnoosin voi varmistaa vain ruumiinavauksessa. Ihokokeen hyväksyvät Euroopan unioni ja World Organisation for Animal Health. Temppelin mukaan eläintä voisi hoitaa antibiooteilla ja se pyysi lupaan hoitoon, mutta Britanniassa ei ole hyväksytty yhtään antibioottivalmistetta eläintuberkuloosin hoitoon. Temppelille ilmoitettiin eläimen viennistä pois torstaina 26. heinäkuuta 2007 kello 08:00. Eläinlääkärit saapuivat kello 8:50 poliisin kanssa, mutta munkit eivät päästäneet heitä sisään. Poliisit tulivat uudelleen paikalle oikeuden määräyksen kera kahdelta iltapäivällä ja sen jälkeen neljältä leikkuuvälineiden kanssa, joilla he pääsivät portista läpi ja poistivat paikalta protestoijat, joista osa oli tullut paikalle Uudesta- Seelannista ja Sveitsistä asti. Eläin saatiin kuljettua teurastajalle puoli kahdeksan aikaan illalla. Walesin kansalliskokouksen hallitus ilmoitti, että ruumiinavauksessa sonnissa oli löydetty tuberkuloosin merkkejä. == Lähteet == * http://news.independent.co.uk/uk/legal/article2809195.ece === Viitteet === Luokka:Kuuluisat naudat
Heavy Metal (piirroselokuva)

Heavy Metal on vuonna 1981 valmistunut Gerald Pottertonin ohjaama kanadalainen piirroselokuva. Se perustuu yhdysvaltalaiseen Heavy Metal -sarjakuvalehteen, joka on versio ranskalaisesta Métal hurlant -lehdestä. Elokuva erosi aikansa muista piirroselokuvista sisältämällä runsaasti seksiä ja väkivaltaa. Elokuva kertoo salaperäisestä Loc-Nar-nimisestä pallosta, joka kiertää ihmiseltä toiselle ympäri avaruutta. Se kertoo matkoistaan pikkutytölle. Elokuva sekoittaa scifiä, fantasiaa, komediaa, draamaa ja jopa hieman kauhua. Elokuvaan tehtiin jatko-osa vuonna 2000 nimeltä Heavy Metal 2000. Luokka:Kanadalaiset animaatioelokuvat Luokka:Vuoden 1981 kanadalaiset elokuvat Luokka:Heavy Metal (sarjakuva) Luokka:Episodielokuvat
Sogdiana

Sogdiana eli Sogd (, muinaispersiaksi Sughuda, , ) oli muinaisten sogdien asuttama maakunta Zeravšan- ja Kaškadarja-jokien varsilla nykyisten Uzbekistanin ja Tadžikistanin alueella. Sen keskuksena toimi Marakanda eli nykyinen Samarkand. 500–300-luvuilla eaa. Sogdiana kuului akemenidien valtakuntaan. Vuosina 329–328 sen asukkaat kävivät Spitamenesin johdolla sitkeää taistelua Aleksanteri Suuren joukkoja vastaan. Aleksanterin kuoltua alue kuului seleukidien valtakuntaan, 200-luvulta eaa. Kreikkalais- baktrialaiseen kuningaskuntaan ja ajanlaskumme ensimmäisinä vuosisatoina Kušana-valtakuntaan. 300–400-luvuilla Sogdianan valtasivat valkoiset hunnit, 500–600-luvuilla turkkilaiset ja 600–700-lukujen vaihteessa arabit. 300–700-luvuilla Sogdianassa oli useita autonomisia ruhtinaskuntia. Alueella oli huomattava merkitys idän kansojen talous- ja kulttuurielämässä. Sogdilaiset kauppiaat hallitsivat silkkikauppaa. Kiinan ja Keski-Aasian Mervin välisille karavaaniteille perustettiin sogdilaisia siirtokuntia. 400–700-luvuilla rakennettiin monumentaalirakennuksin koristettuja linnoitettuja kaupunkeja. Kuvataiteessa on turkkilaisia, iranilaisia, intialaisia, kiinalaisia ja bysanttilaisia vaikutteita. Sogdin kieli tunnetaan 300–900-luvuilla laadittujen buddhalaisten, manikealaisten ja nestorialaisten tekstien perusteella. Sogdianassa tunnettiin paperinvalmistus jo 300-luvulla.Hoyland 2017, s. 271 viite 13 == Lähteet == * == Viitteet == ==Kirjallisuutta== * Luokka:Aasian entiset valtiot Luokka:Keski-Aasian historia Luokka:Seulonnan keskeiset artikkelit Luokka:Persian maakunnat
Heavy metal (täsmennyssivu)

Heavy metal voi tarkoittaa jotain seuraavista: * heavy metal, musiikin tyylilaji * Heavy Metal, sarjakuvalehti * Heavy Metal, kanadalainen piirroselokuva vuodelta 1981 * Heavy Metal, Zaida Bergrothin ohjaama lyhytelokuva vuodelta 2007 * Heavy Metal, Raskaan musiikin pioneerit, jättiläiset ja kapinalliset, Daniel Bukszpanin kirjoittama hakuteos vuodelta 2003
House of Pain (albumi)

House of Pain on House of Painin ensimmäinen studioalbumi. Albumi julkaistiin 21. heinäkuuta 1992. Singleinä julkaistiin Jump Around/House of Pain Anthem, Top O' the Morning to Ya sekä Shamrocks and Shenanigans. Levyn kannessa olevassa logossa lukee Fine Malt Lyrics, ja se usein virheellisesti ymmärretäänkin albumin nimeksi. Levy nousi Billboardin listalla sijalle 14 ja R&B;/Hiphop listalla sijalle 16. ==Kappaleluettelo== # Salutations - 1:08 # Jump Around - 3:37 # Put Your Head Out featuring B-Real - 3:02 # Top O' the Morning to Ya - 3:37 # Commercial 1 - 0:08 # House and the Rising Son - 3:39 # Shamrocks and Shenanigans - 3:38 # House of Pain Anthem - 2:35 # Danny Boy, Danny boy - 1:54 # Guess Who's Back - 3:59 # Commercial 2 - 0:21 # Put on Your Shit Kickers - 3:10 # Come and Get Some of This - 2:51 # Life Goes On - 2:43 # One for the Road - 2:49 # Feel It - 4:00 # All My Love - 3:20 # Jump Around (Pete Rock Remix) - 3:56 # Shamrocks and Shenanigans (Boom Shalock Lock Boom/Butch Vig Mix) - 3:57 Luokka:House of Painin albumit Luokka:Vuoden 1992 esikoisalbumit
Olavi Voittonen

Olavi Voittonen (s. 27. toukokuuta 1941) on suomalainen rovasti, joka toimi vuosina 2007–2014 Suomen Rauhanyhdistysten Keskusyhdistyksen (SRK) johtokunnan puheenjohtajana. Hänet asetettiin Akaan seurakunnan kappalaiseksi vuonna 1972. Myöhemmin Voittonen työskenteli Oulujoen seurakunnassa 30 vuoden ajan ennen eläkkeelle jäämistään. Voittonen valittiin SRK:n johtokuntaan vuonna 1982. Ennen puheenjohtajavalintaansa hän toimi SRK:n julkaisujen toimitusneuvoston johdossa. Voittonen erosi SRK:n puheenjohtajan tehtävästä kesäkuussa 2014 Pyhäjoen suviseuroissa. Hänen seuraajakseen valittiin teologian tohtori Viljo Juntunen. == Lähteet == Luokka:Vanhoillislestadiolaiset henkilöt Luokka:Vanhoillislestadiolaiset saarnaajat Luokka:Suomen evankelis- luterilaisen kirkon papit Luokka:Vuonna 1941 syntyneet Luokka:Elävät henkilöt
Deanin luku

Deanin luku (De) on dimensioton suure, jota käytetään kierreputkien ja -kanavien yhteydessä. Deanin luku kuvaa keskipakovoimien suhdetta viskoosivoimiin ja määritellään yhtälöllä De=Re\left(\frac{d_i}{D}\right)^{1/2} * Re on Reynoldsin luku * d_i on putken tai kanavan sisähalkaisija (m) * D on kierteisen putken tai kanavan muodostavan poikkileikkauksellisen ympyrän halkaisija (m) Esimerkiksi donitsille d_i on donitsin putken sisähalkaisija ja D on koko donitsin halkaisija. Deanin lukua merkitään toisinaan myös symbolilla Dn. Luokka:Dimensiottomat suureet
Hero (Divinefiren albumi)

__NOTOC__ Hero on kristillistä metallia soittavan Divinefiren toinen studioalbumi, joka julkaistiin 8. marraskuuta 2005. == Kappaleet == # # # # # # # # # # (Queen -cover) == Arvostelut == * Imperiumi.net: 9+/10Imperiumi.net: Levyarvio == Lähteet == * Divinefire === Viitteet === == Aiheesta muualla == * * Luokka:Vuoden 2005 albumit Luokka:Divinefiren albumit
Kattohaikarat

Kattohaikarat (Ciconiidae) on nykyään ainoa haikaralintujen lahkoon luettu heimo. Heimoon kuuluvat muun muassa kattohaikara (Ciconia ciconia) ja mustahaikara (Ciconia nigra). == Lähteet == == Aiheesta muualla == *BirdLife Suomi ry: Maailman lintujen suomenkieliset nimet 2., uudistettu painos (2006) Luokka:Haikaralinnut Luokka:Seulonnan keskeiset artikkelit pt:Cegonha
Into a New Dimension

__NOTOC__ Into a New Dimension on suomalais-ruotsalaisen kristillistä metallia soittavan Divinefiren kolmas studioalbumi, joka julkaistiin 21. marraskuuta 2006. Albumi on edeltäjäänsä Heroa selvästi raskaampi. == Kappaleet == # # # # # # # # # # === Euroopan painos === # * Free Like an Eagle === Japanin painos === # * Masters & Slave #Special Message to Japan == Arvostelut == * Imperiumi.net: Imperiumi.net: Levyarvio * Sputnikmusic: Sputnikmusic: Emeritus review == Lähteet == * Divinefire === Viitteet === == Aiheesta muualla == * * Luokka:Vuoden 2006 albumit Luokka:Divinefiren albumit
Tikkurilan Palloseura

Tikkurilan Palloseura (TiPS) on Itä-Vantaalla Tikkurilan ja Hakunilan alueella toimiva erityisesti jalkapalloon erikoistunut urheiluseura. Seura perustettiin vuonna 1958. Tikkurilan Palloseuran tavoitteena on antaa alueen lapsille ja nuorille turvallinen ja sosiaalinen kasvuympäristö jalkapallon parissa ja luoda heille mahdollisuudet kehittyä pelaajana valmennuslinjansa avulla. Kaikilla halukkailla on mahdollisuus liittyä seuraan. Seura kouluttaa valmentajansa ja toteuttaa Suomen Palloliiton Kaikki pelaa -ohjelmaa. Tikkurilan Palloseura, Vantaan Jalkapalloseuran ja joukko muita vantaalaisseuroja perustivat AC Vantaan vuonna 1998. == Joukkueet == === Miehet === Tikkurilan Palloseuran miesten edustusjoukkue on pelannut Ykkösessä vuosina 1996–1997 ja Kakkosessa 1980–1985, 1991–1992, 1995, 1998, 2004 ja 2011. Kaudella 2023 miesten edustusjoukkue pelasi miesten Kakkosta. Kaudella 2024 joukkue pelaa Kolmosessa. Seuran miesten reservijoukkue TiPS/2 pelaa Nelosessa. Joukkueen paikallisvastustaja on VJS, joka pelaa kaudella 2024 Kakkosessa. Paikallisotteluita kutsutaan nimellä Vantaan Derby. Seuran edustusjoukkueessa ovat pelanneet muun muassa Martti Puolakainen, Oliver Antman, Aatu Hakala, Aleksi Ristola ja Kalle Sotka === Naiset === Seuran naisten edustusjoukkue on pelannut ylimmällä sarjatasolla, nykyisessä Kansallisessa Liigassa, vuosina 1995–1997, 2004–2010, 2016 ja 2018–2021. Lokakuussa 2021 seura ilmoitti luopuvansa naisten edustusjoukkueen Kansallisen Liigan sarjapaikasta. == Lähteet == == Aiheesta muualla == * Seuran sivusto Luokka:Suomalaiset jalkapalloseurat Luokka:Vantaalaiset urheiluseurat Luokka:Vuonna 1958 perustetut urheiluseurat
Paolo Tofoli

thumb|right|150px|Paolo Tofoli Paolo Tofoli (s. 14. elokuuta 1966) on italialainen lentopalloilija, pelipaikaltaan passari. == Ura == Tofoli esiintyi Italian A1-liigassa jo 19-vuotiaana Padovassa. Padovassa Tofoli pelasi peräti viisi vuotta, kunnes siirtyi todelliseen suurseuraan, Sisley Volleyhin. Sisley Volleyssa hän voitti muun muassa Italian A1-liigan ja CEV Cupin. Sisley Volleyssa pelatessaan hän nousi yhdeksi joukkueen tähdistä. Monta vuotta Sisley Volleyssa pelattuaan Paolo Tofoli lähti hakemaan uusia haasteita ja siirtyi Ferraran joukkueeseen kaudeksi kunnes päätti lähteä Roomaan pelaamaan vuonna 1998. Roomassa Tofoli nosti joukkueen profiilia valtavasti loistavalla passipelillään ja Rooma voittikin A1-liigan mestaruuden sekä CEV Cupin mestaruuden vuonna 2000. Tofoli siirtyi 2001 kaudella Trentinoon pelaamaan, jossa hän esitti myös samanlaisia otteita kuin ennenkin. Trentinossa hän pelasi neljä kautta kunnes siirtyi yhdeksi kaudeksi Perugiaan 2006. Perugiasta Tofoli siirtyi kauden jälkeen takaisin Roomaan, jossa hän pelasi uransa loppumiseen vuoteen 2009 saakka. == Maajoukkue == Tofoli on yksi Italian maajoukkueen maineikkaimmista pelaajista kautta aikojen. Tofolin pelatessa maajoukkueessa Italia vakiinnutti paikkansa maailman lentopallohuipulla ja voitti useita arvokisoja, muun muassa kaksi maailmanmestaruutta sekä neljä Euroopan-mestaruutta. Maajoukkueuransa Tofoli lopetti vuonna 2000 pelattuaan kaikkiaan 342 A-maaottelua. == Saavutukset == === Maajoukkueessa === * Olympiahopeaa 1996 ja 2004 * Olympiapronssia 2000 * Maailmanmestaruus 1990 ja 1994 * Euroopan mestaruus 1989, 1993, 1995 ja 1999 * Maailmanliigan voitto 1990, 1991, 1992, 1994, 2000 * Juniorien MM-hopeaa 1985 === Seurajoukkueissa === * Mestarien liigan voitto 1995 * CEV-cupin voitto 1991, 1993, 2000, 2008 * Euroopan supercupin voitto 1994 * Italian mestaruus 1994, 1996, 2000 * Italian cupin voitto 1993 == Joukkueet == *1985-1990 Petrarca Padova *1990-1997 Sisley Treviso *1997-1998 4Torri Ferrara *1998-2001 Roma Volley *2001-2005 Trentino Volley *2005-2006 Perugia Volley *2006-2009 M. Roma Volley == Lähteet == * Legavolley Luokka:Italialaiset lentopalloilijat Luokka:Vuonna 1966 syntyneet Luokka:Elävät henkilöt
Simmias Andromeneen poika

Simmias Andromeneen poika () oli makedonialainen sotilas, joka eli Aleksanteri Suuren aikaan. Hänen veljiänsä olivat Amyntas, Attalos ja Polemon. Amyntas oli luultavasti veljeksistä vanhin. Amyntas komensi Tymphaian jalkaväkiosastoa (taksis), joka oli yksi kuudesta osastosta, joihin jalkaväen pääosa oli sijoitettu. Kun Amyntas lähetettiin Makedoniaan hakemaan täydennyksiä ennen Gaugamelan taistelua sai Simmias tehtäväkseen ottaa jalkaväkiosaston komentoonsa. Veljeksiä epäiltiin Filotaksen oikeudenkäynnin aikana osallisuudesta salajuoneen, mutta Aleksanteri uskoi kuitenkin heidän uskollisuuteensa. Kun Amyntas kuoli vuoden 330 eaa. tienoilla tuli Attaloksesta Tymphaian jalkaväkiosasota uusi komentaja. Simmias oli saattanut kuolla ennen tätä. Luokka:Antiikin kreikkalaiset sotilaat Luokka:Syntymävuosi tuntematon Luokka:Kuolinvuosi tuntematon
Suomen Neito

Suomen Neito on perinteinen suomalainen kauneuskilpailu, joka järjestettiin ensimmäisen kerran vuonna 1952. Suomen Neito valitaan jälleen vuonna 2023, ensimmäistä kertaa sitten 2007 jälkeen . Suomen vanhin kauneuskilpailu on kuitenkin vuodesta 1931 järjestetty Miss Suomi. Ensimmäisen Suomen Neito -kilpailun järjestivät Sotainvalidien Veljesliitto ja Seura-lehti. Kilpailun ideoi Sotainvalidien Veljesliiton silloinen jaostopäällikkö Johannes Reitamo suunnitellessaan järjestönsä työmuotojen uudistamista. Reitamo oli syksyllä 1951 kiinnittänyt huomionsa Seura-lehdessä julkaistuun kirjoitukseen, jossa vaadittiin kauneuskilpailujen tason kohottamista. Kirjoittajaa oli häirinnyt Miss Suomi -kisoihin pesiytynyt amerikkalaisperäinen pin-up-tyyli, ja hän oli halunnut tilalle enemmän suomalaiskansallisia piirteitä.Markku Koski ja Leo Lindsten: Armin vuodet, s. 32. Helsinki: Love Kirjat, 1982. ISBN 951-835-063-9. Vuosien 1953 ja 1954 Suomen Neito -kilpailut järjesti Sotainvalidien Veljesliiton Lahden osasto. Tämän jälkeen järjestö luopui kilpailun järjestämisestä, kun valtio oli alkanut tukea sotainvalidien toimintaa taloudellisesti.Nina af Enehjelm: Armi Kuusela: myytti, julkkis ja supertähti, s. 104. Porvoo-Helsinki: WSOY, 2003. ISBN 951-0-28033-X. Vuonna 1952 Armi Kuusela voitti Suomen Neito -kilpailun, mikä oikeutti hänet kaikkien aikojen ensimmäiseen, kansainväliseen Miss Universe -kilpailuun, jonka hän myös voitti. Vuosina 1990–2006 Suomen Neito osallistui Miss Maailma -kilpailuun, vuoden 2007 edustaja valittiin uudessa kilpailussa. Vuosina 1962 ja 1991 Suomen Neito valittiin Miss Suomi -kilpailun yhteydessä. ==Voittajat== Vuosi Voittaja 1952 Armi Kuusela 1953 Teija Sopanen 1954 Lenita Airisto 1955 Sirkku Talja 1962 Aulikki Järvinen 1963 Nadine Gustafsson 1986 Satu-Riitta Alaharja 1990 Nina Björkfelt 1991 Nina Autio 1992 Petra von Hellens 1993 Janina Frostell 1994 Mia Forsell 1995 Terhi Koivisto 1996 Hanna Hirvonen 1997 Minna Lehtinen 1998 Maaret Nousiainen 1999 Maria Laamanen 2000 Salima Peippo 2001 Jenni Hietanen 2002 Hanne Hynynen 2003 Johanna Hynninen 2004 Niina Tikanmäki 2005 Saana Anttila 2006 Jenniina Tuokko 2007 Essi Hellstén 2023 Haku käynnissä ==Lähteet== ==Aiheesta muualla== *Suomen Neito -kilpailun kotisivut *Suomalainen Missifoorumi Luokka:Suomen kauneuskilpailut
Olympic Summer Games

Olympic Summer Games on Atlantan vuoden 1996 olympialaisten kunniaksi tehty peli Sega Mega Drivelle. Pelaajia voi olla korkeintaan kahdeksan. Jokaiselle pelaajalle voi itse tehdä nimen ja edustusmaan. == Pelaaminen == Pelissä pelattavia urheilulajeja ovat: *Sadan metrin juoksu, *Sadan ja kymmenen metrin aidat, *Seiväshyppy, *Kolmiloikka, *Pituushyppy, *Korkeushyppy, *Keihäänheitto, *Kiekonheitto, *Jousiammunta, *Tarkkuusammunta Eniten kultamitaleita saanut maa/pelaaja voittaa. Jos kahdella parhaalla on saman verran kultamitaleja, hopeamitalit ratkaisevat. Myös pronssimitaleita on mahdollista voittaa. Luokka:1990-luvulle sijoittuvat videopelit Luokka:Vuoden 1996 videopelit Luokka:Olympia-aiheiset pelit Luokka:3DO-pelit Luokka:Sega Mega Drive -pelit Luokka:Super Nintendo Entertainment System -pelit Luokka:Game Boy -pelit Luokka:PlayStation-pelit Luokka:Kesäolympialaiset 1996
Marcoussis

Marcoussis Perustiedot Valtio: Région: Île-de-France Departementti: Essonne Pinta-ala: 16,80 km² Asukasluku: 7 647 (2006) Asukastiheys: 455,2 as./km² Alueen matalin paikka: 67 m Alueen korkein paikka: 172 m Kaupunginjohtaja: Olivier Thomas 2001–2008 Kotisivu: Marcoussis on ranskalainen kaupunkikunta, joka sijaitsee Essonnen departementissa ja siten myös Île-de-Francen hallintoalueella. Kunta oli keskittynyt aina 1960-luvulle saakka vihannesten viljelemiseen. Kunta toimitti Pariisin halleille niin tomaatteja kuin vadelmiakin sekä muita puutarhatuotteita. Vuodesta 1894 aina vuoteen 1938 juna, joka ajoi Pariisin ja Arpajonin välillä, toimitti kunnan vihannekset ennen kello neljää Pariisin kaupungin kulutuksen tarpeisiin. == Historia == Kaupungin alueella on merkkejä hyvin varhaisesta asutuksesta, erityisesti tällainen paikka sijaitsee alueen eteläisen laakson eräällä mäellä, jossa on kaivettu esiin kiviesineiden valmistamo. Kuitenkin kylä kehittyi voimakkaasti vasta kun Saint Wandrillen vaatimattoman luostarin ympärille. Tämä luostari oli samannimisen normandialaisluostarin sivuluostari. Vuonna 854 eräässä Kaarle Kaljupään antamassa asiakirjassa mainitaan Marcoussis. Alussa ei toki ole kyse kuin eräänlaisesta viinitarhasta, joka on Butin alainen ja lähellä Arpajon kaupunkia. Kun munkit menettivät Bution luostarin niin ne siirtyivät Marcoussis’n 1100-luvun alkupuolella. Kuitenkin arkistoiden puuttuminen estää mahdollisuuden tarkempaan kuvaukseen tuon aikakauden luostarista. Tiedetään vain se, että vuonna 1296 oli luostarissa vain yksi ainut munkki, kun kylässä oli kuitenkin noin 120 asukasta. Kuitenkin 1400-luvulla uudet munkit saapuivat ottamaan raunioituneen luostarin haltuunsa. Marcoussis’n historiaan liittyy myös Ranskan kuninkaan Kaarle VI Mielipuolen valtiovarainministerin Jean de Montagun henkilö. Hän rakennutti paikkakunnalle linnan, josta on jäljellä vain perustuksen rauniot ja eräs torni. Myös Kaarle VI sedällä Berryn herttualla on pieni roolinsa kaupungin historiassa, sillä hän lahjoitti luostarin kirkolle marmorisen Netsyt Marian patsaan, tämä oli ehkä lukusista kuninkaallisten alueelle tekemistämetsästysretkistä. == Lähteet == == Aiheesta muualla == * Kaupungin viralliset sivut * de la Baume Pluvinel perheen sivusto, he olivat viimeisia Montagoun linnan omistajia * Jokunen valokuva Bineau karnevaalista vuonna 2007 Luokka:Ranskan kaupungit Luokka:Essonnen kunnat
Daiyō kangoku

Daiyō kangoku () on japanilainen lakitermi, joka tarkoittaa "korvaavaa vankilaa". Daiyō kangokut ovat poliisiasemien pidätyssellejä, joita käytetään varsinaisten pidätyskeskusten tai vankiloiden korvaajina. Käytännön ero näiden välillä on se, että vankiloita valvovat ammattilaisvartijat tai muu henkilökunta, joka ei osallistu poliisien tavoin rikosten tutkimiseen. Daiyō kangokut syntyivät vuonna 1908 vankiloiden ahtauden helpottamiseksi. Vaikka pulaa vankilaselleistä ei nykyään ole, käytäntö on jatkunut ja sillä on merkittävää poliittista tukea. Käytäntö on ollut kiistanalainen, koska sillä on rooli tunnustusten saamisessa japanilaisilta rikosepäillyiltä. Epäiltyä voidaan pitää pidätettynä ilman syytteitä yhteensä jopa 23 päivän ajan ja kuulustella joskus yli kymmenen tuntia päivässä ilman kunnollista pääsyä asianajajan luokse. Esimerkiksi Yhdistyneiden kansakuntien kidutuksen vastainen komitea on arvostellut järjestelmää. == Lähteet == Luokka:Japanin laki
Timo Suviranta

Timo Bruno Suviranta (9. kesäkuuta 1930 Helsinki – 21. tammikuuta 1994 Helsinki) oli suomalainen koripalloilija. == Koripallo == Suviranta voitti koripalloilijana kymmenen Suomen mestaruutta Pantterien (entinen HOK-Veikot) joukkueessa vuosina 1949–1959 ja oli SM-sarjan korikuningas 1952. Hän pelasi Suomen joukkueessa Helsingin olympiakisoissa 1952 sekä EM-kisoissa Pariisissa 1951, Moskovassa 1953, Budapestissa 1955 ja Sofiassa 1957. Pariisissa hän oli kisojen neljänneksi paras pistemies ja kolmanneksi tarkin vapaaheittäjä. Urallaan hän pelasi 61 maaottelua vuosina 1950–1961, ja hänet valittiin vuoden koripalloilijaksi 1952 ja 1954Urheilutoimittajien vuoden koripalloilijat kautta aikain , Suomen Koripalloliitto. Aktiivisen koripallouransa jälkeen Suviranta jatkoi lajin parissa valmentajana ja SM-sarjatuomarina. Elokuussa 2017 Suviranta nimettiin Suomen koripallon Hall of Fameen. == Muuta == Suviranta menestyi koripallon lisäksi keilaajana voittaen parikilpailussa Suomen mestaruuden Lasse Larneen kanssa 1966 ja sijoittuen MM-kisoissa neljänneksi Kaj Sveholmin kanssa 1975. Toisen vanhan koripalloilijan, Oiva Virtasen kanssa Timo Suviranta perusti urheilutuotteita maahantuovan Virsu Oy:n. Timo Suvirannan tytär Lotta Suviranta on yleisurheilun SM-mitalisti. == Lähteet == * * === Viitteet === Luokka:Suomalaiset koripalloilijat Luokka:Suomalaiset keilaajat Luokka:Vuonna 1930 syntyneet Luokka:Vuonna 1994 kuolleet
Oiva Virtanen

Oiva Aukusti Virtanen (5. elokuuta 1929 Helsinki – 26. syyskuuta 1992 Helsinkihttps://sut.azurewebsites.net/kesa2012/koris.html) oli suomalainen koripalloilija. Oiva Virtanen voitti koripalloilijana 11 Suomen mestaruutta Pantterien (entinen Kiri-Veikot, HOK-Veikot) joukkueessa vuosina 1948–1959. Hän pelasi Suomen joukkueessa Helsingin olympiakisoissa 1952 sekä EM-kisoissa Pariisissa 1951, Neuvostoliitossa 1953 ja Budapestissa 1955. Yhteensä hän pelasi urallaan 33 maaottelua. Käsipalloakin hän pelasi SM-sarjassa kaksi kautta ja nuorten sarjassa Helsingin Jalkapalloklubin riveissä jalkapalloa. Aktiiviuransa jälkeen Virtanen toimi Suomen Koripalloliiton ja Suomen Kuurojen Urheiluliiton johtotehtävissä. Vanhan pelikaverinsa Timo Suvirannan kanssa hän perusti urheilutuotteita maahantuovan Virsu Oy:n. == Lähteet == * * === Viitteet === Luokka:Suomalaiset koripalloilijat Luokka:Vuonna 1929 syntyneet Luokka:Vuonna 1992 kuolleet
Dallas Wayne

Dallas Wayne (s. 1956) on yhdysvaltalainen muusikko. Hän asui Suomessa joitakin vuosia. Wayne on tehnyt covereita J. Karjalaisen kappaleista (mm. "Hän" englanniksi "She") Hän on julkaissut julkaissut 14 albumia vuosina 1990–2005. Hän on Yhdysvaltain suurimman satelliittiradion Outlaw Country -aseman kuunnelluimpia DJ:tä sekä dallasilaisen KHYI-radiokanavan ohjelmapäällikkö. Western Artists -akatemia valitisi hänet vuoden 2006 Classic Country DJ:ksi. ==Diskografia== * I'll Take the Fifth (2009) * I'm Your Biggest Fan (2005) * Touch my Heart: A Tribute to Johnny Paycheck (2004) * Chowdogs: Not the Same (2004) * 26 Days on the Road (2002) * Here I Am in Dallas (2001) * Big Thinkin’ (2000) * Freight Train Boogie compilation (2000) * Invisible Man (1999) * Screamin' Down The Highway (1997) * Part of the Crew (1994) * Buckle Up Baby (1993) * Lucky 13 (1992) * Hey Y'all (1990) * Georgia Dreamin' (1990) == Aiheesta muualla == * Dallas Waynen kotisivut Luokka:Yhdysvaltalaiset DJ:t Luokka:Yhdysvaltalaiset laulajat Luokka:Vuonna 1956 syntyneet Luokka:Elävät henkilöt
Sverre Fehn

Sverre Olav Fehn (14. elokuuta 1924 Kongsberg, Buskerudin lääni - 23\. helmikuuta 2009) oli norjalainen arkkitehti. Hän valmistui arkkitehdiksi Oslossa vuonna 1949. Matkusteltuaan vuosina 1952–1953 Marokossa Fehn työskenteli kaksi vuotta Pariisissa arkkitehti Jean Prouvén arkkitehtitoimistossa. Tuolloin hän myös tutustui Le Corbusierin töihin. Palattuaan takaisin Norjaan Fehn perusti oman arkkitehtitoimistonsa. Vuosina 1971–1995 hän toimi professorina Oslon arkkitehtikorkeakoulussa (Arkitekthøgskolen i Oslo). Arvostetulla arkkitehtuurin Pritzker-palkinnolla Fehn palkittiin vuonna 1997. == Töitä == * Norjan paviljonki, Brysselin maailmannäyttely (1958) * Pohjoismainen paviljonki, Venetsian biennaali (1962) * Villa Holme, Holmsbu (1972–1979) * Hedmarkin museo, Hamar (1968) * Villa Busk, Bamble (1987) * Norjan jäätikkömuseo, Fjærland (1989–1991) * Aukrust- talo (1996) * Ivar Aasen-tunet, Ørsta (2000) * Norjan valokuvausmuseo, Horten (2001) == Aiheesta muualla == * Tietoa Sverre Fehnistä Norjan suurlähetystön sivuilla Luokka:Norjalaiset arkkitehdit Luokka:Pritzker-palkinnon voittajat Luokka:Vuonna 1924 syntyneet Luokka:Vuonna 2009 kuolleet
Albinin vastagambiitti

Albinin vastagambiitti on shakkiavaus, joka alkaa siirroilla: :`1.d4 d5 2.c4 e5` Tämä avaus on nimetty Adolf Albinin mukaan, joka käytti sitä pelatessaan Laskeria vastaan New Yorkissa vuonna 1893. Alun perin muunnelmaa pelasi kuitenkin Mattia Cavalotti Milanon turnauksessa vuonna 1881. Albinin vastagambiitti on poikkeuksellinen puolustus kuningatargambiittia vastaan, ja se esiintyy harvoin mestaripeleissä. Avaus kuitenkin mahdollistaa mustalle voiton seitsemännessä siirrossa aliylennyksellä ansassa nimeltä Laskerin ansa. Avaus sijoitetaan ECO-koodistolla koodeille D08 ja D09. Tyypillinen jatko on: :`3.dxe5 d4` Nämä siirrot johtavat seuraavaan asemaan: ==Katso myös== *Luettelo shakkiavauksista *Luettelo gambiiteista ==Lähteet== Luokka:Shakkiavaukset
Manda (saari)

Manda on Lamun saaristoon kuuluva saari Kenian rannikolla. Se tunnetaan kahdesta raunioituneesta satamakaupungista, Manda Townista ja Takwasta. Saarella sijaitsee Lamun saariston ainoa lentokenttä. Saari on tunnettu luksushotelleistaan ja sitä on pidetty yhtenä Kenian turvallisimmista turistikohteista, mutta 1. lokakuuta 2011 joukko aseistautuneita miehiä sieppasi siellä iäkkään, pyörätuolissa liikkuneen ranskalaisnaisen. Syyskuussa brittiläinen pariskunta joutui hyökkäyksen kohteeksi. Aviomies surmattiin ja vaimo siepattiin ja vietiin Somaliaan. == Lähteet == Luokka:Kenian saaret